**ZMLUVA O DIELO**

uzavretá v zmysle ust. § 536 a nasl. Zákona číslo 513/1991 Zb. Obchodného zákonníka

v znení neskorších predpisov

uzatvorená medzi zmluvnými stranami:

1.1 **Objednávateľ:** Štátna ochrana prírody SR

 Tajovského 28/B, 974 01 Banská Bystrica

IČO : 17058520

DIČ : 2021526188

IČ DPH : SK2021526188

Bankové spojenie : Štátna pokladnica

Číslo účtu : 7000390899/8180

Zastúpený: RNDr. Dušan Karaska, generálny riaditeľ ŠOP SR

ďalej ako „ **objednávateľ** “ na strane jednej

**a**

1.2 **Zhotoviteľ:**

Obchodné meno:

Sídlo:

Zapísaný :

IČO :

DIČ :

IČ DPH :

Bankové spojenie:

Číslo účtu:

Zastúpený:

ďalej ako „ **zhotoviteľ** “ na strane druhej

Uzavreli po vzájomnej dohode túto zmluvu o dielo v súlade s ustanovením § 536 a nasl. Zákona č. 513/1991 Zb. Obchodný zákonník v znení nehorších predpisov (ďalej „**zmluva**“)

Zmluvné strany vedomé si svojich záväzkov v tejto zmluve obsiahnutých a s úmyslom byť touto zmluvou viazané, dohodli sa na nasledujúcom znení zmluvy.

 **Čl. I**

**Preambula**

Účelom zmluvy je stanoviť vzájomné práva a povinnosti zmluvných strán pri realizácii predmetu plnenia „**Vypracovanie metodík monitoringu vtákov a návrh TML**“ za podmienok stanovených v tejto zmluve. Predmet plnenia tejto zmluvy bude spolufinancovaný prostredníctvom Kohézneho fondu EÚ z projektu Operačného programu Kvalita životného prostredia (ďalej aj ako „OP KŽP“) pre programové obdobie 2014-2020: „**Monitoring druhov a biotopov európskeho významu v zmysle smernice o biotopoch a smernice o vtákoch**“, ITMS kód: 310011P170 (ďalej ako „projekt“).

**Čl. II**

**Úvodné ustanovenia**

Pod pojmom „**Dielo**“ sa na účely tejto zmluvy považuje vypracovanie metodík monitoringu vtákov a návrh TML uvedených v podrobnej špecifikácii predmetu zmluvy uvedenej v Prílohe č. 1 tejto zmluvy.

**Čl. III**

**Predmet zmluvy**

3.1 Zmluvné strany sa dohodli, že zhotoviteľ sa na základe požiadaviek objednávateľa zaväzuje zhotoviť a dodať pre objednávateľa Dielo v zmysle  čl. II tejto zmluvy, a to za podmienok, v rozsahu a spôsobom uvedeným v tejto zmluve a jej prílohách.

3.2 Podrobná špecifikácia predmetu zmluvy vrátane jeho rozsahu a spôsobu jeho vykonania je určená v Prílohe č. 1 tejto zmluvy.

3.3 Forma dodania Diela:

* 1 krát dokument v elektronickej podobe (na CD alebo DVD) jednotlivo každá metodika, ako aj GIS vrstva s návrhom TML, v zmysle Prílohy č. 1 tejto zmluvy.

3.4 Objednávateľ sa zaväzuje zaplatiť za vykonanie a odovzdanie Diela podľa tejto zmluvy Zhotoviteľovi cenu za Dielo, a to za podmienok, v rozsahu a spôsobom uvedeným v tejto zmluve.

**Čl. IV**

**Čas a miesto plnenia**

4.1 Zhotoviteľ sa zaväzuje odovzdať Dielo podľa tejto zmluvy najneskôr do 60 dní od nadobudnutia účinnosti tejto zmluvy.

4.2 Zhotoviteľ je povinný dodať Dielo podľa tejto zmluvy na miesta dodania, ktorým je sídlo objednávateľa uvedené v záhlaví tejto zmluvy.

**Čl. V**

**Cena za dielo a platobné podmienky**

5.1 Celková cena za Dielo v zmysle tejto zmluvy je v súlade s cenovou ponukou zhotoviteľa, ktorá tvorí Prílohu č. 2 tejto zmluvy a je stanovená dohodou zmluvných strán podľa ust. § 3 zákona č. 18/1996 Z. z. o cenách v znení neskorších predpisov a Vyhláškou MF SR č. 87/1996 Z.z., ktorou sa vykonáva zákon o cenách, v znení neskorších predpisov ako cena pevná, a to vo výške:

Cena spolu bez DPH: ...................... EUR

DPH 20 %: ...................... EUR

Cena spolu s DPH: ...................... EUR

 Slovom: ...................... EUR s DPH.

* 1. Cena za Dielo uvedená v predchádzajúcom odseku tohto článku je konečná a záväzná a zahŕňa všetky náklady zhotoviteľa na riadne vykonanie Diela podľa tejto zmluvy.
	2. Objednávateľ na zhotovenie Diela neposkytne preddavok.
	3. Zmluvné strany sa vzájomne dohodli, že cenu za zhotovenie Diela, resp. položky objednávateľ zhotoviteľovi uhradí na základe faktúry, ktorú zhotoviteľ vystaví po riadnom vykonaní a odovzdaní celého Diela a podpísaní preberacieho protokolu, v ktorom nebudú uvedené žiadne vady a nedorobky celého Diela.
	4. Za riadne a včas zhotovené Dielo, resp. položky vystaví zhotoviteľ objednávateľovi faktúru v troch vyhotoveniach s lehotou splatnosti 60 dní odo dňa jej doručenia objednávateľovi. Zmluvné strany týmto výslovne vyhlasujú, že 60 dňová lehota splatnosti faktúr vystavených zhotoviteľom objednávateľovi v žiadnom prípade nie je v hrubom nepomere k právam a povinnostiam vyplývajúcim z tejto zmluvy pre zhotoviteľa a takéto dojednanie odôvodňuje povaha predmetu plnenia v zmysle tejto zmluvy.
	5. Objednávateľ je povinný uhradiť faktúru vystavenú zhotoviteľom bezhotovostným prevodom na účet zhotoviteľa uvedený v záhlaví tejto zmluvy.
	6. Faktúra musí obsahovať tieto náležitosti:
* označenie zmluvných strán, obchodné meno, adresu, sídlo, IČO, DIČ,
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* označenie osoby, ktorá faktúru vystavila,
* pečiatku a podpis zodpovedného zástupcu zhotoviteľa,
* prílohy uvedené spôsobom, aký predpisuje táto zmluva,
* označenie peňažného ústavu a číslo účtu, na ktorý sa má platiť, konštantný a variabilný symbol,
* názov Diela, jeho časti, položky v zmysle Prílohy č. 2 tejto zmluvy,
* kód a názov projektu.
	1. V prípade, že faktúra nebude obsahovať náležitosti uvedené v tejto zmluve, je objednávateľ oprávnený vrátiť ju zhotoviteľovi na doplnenie, v takomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Čl. VI**

**Práva a povinnosti zmluvných strán**

6.1 Zhotoviteľ je povinný :

a) v priebehu zhotovovania Diela poskytnúť objednávateľovi na požiadanie informácie o stave jeho rozpracovanosti a kedykoľvek mu umožniť vykonanie kontroly zhotovovania Diela,

b) zabezpečiť realizáciu Diela s náležitou odbornou starostlivosťou,

c) v otázkach rozsahu a štruktúry Diela riadiť sa pokynmi objednávateľa a akceptovať odôvodnené pripomienky a námietky objednávateľa,

d) zúčastňovať sa konzultačných pracovných stretnutí zvolaných objednávateľom,

e) bezplatne a bez zbytočného odkladu odstrániť chyby a nedostatky Diela zistené v čase zhotovovania Diela, ako aj po jeho odovzdaní objednávateľovi, najneskôr však do 14 dní odo dňa doručenia takéhoto oznámenia objednávateľa zhotoviteľovi.

6.2 Objednávateľ je povinný:

a) zabezpečiť zhotoviteľovi nevyhnutnú súčinnosť pri vypracovaní Diela, odborných otázkach a mapových podkladoch, s dostatočným predstihom mu poskytovať úplné, pravdivé a včasné informácie potrebné pre riadne plnenie záväzkov z tejto zmluvy,

b) zaplatiť zhotoviteľovi cenu Diela vo výške dohodnutej v článku V. tejto zmluvy a v lehote splatnosti uvedenej na faktúre doručenej objednávateľovi v súlade s touto zmluvou.

6.3 Zhotoviteľ je oprávnený použiť na splnenie svojich povinností podľa tejto zmluvy tretie osoby. Ak pri vykonávaní niektorej časti predmetu zmluvy zhotoviteľ použije tretie osoby zodpovedá tak, ako keby plnil sám.

6.4 Zhotoviteľ je povinný splniť predmet zmluvy a uskutočniť všetky s tým súvisiace činnosti a ich časti, na vykonanie ktorých sa zaviazal touto zmluvou výlučne na svoje vlastné náklady, tzn. že objednávateľ neposkytne zhotoviteľovi zálohové platby.

6.5 Zhotoviteľ sa zaväzuje v písomnom a digitálnom výstupe uviesť prvky publicity v zmysle „Manuálu pre informovanie a komunikáciu pre OPKŽP“ (<http://www.op-kzp.sk/informovanost-komunikacia/manual-pre-informovanie-a-komunikaciu/>).

6.6 Zhotoviteľ je ďalej povinný bezodkladne pristúpiť na zmenu zmluvy o dielo, v prípade, že táto zmena bude vyvolaná zmenou zmluvy o poskytnutí nenávratného finančného príspevku (ďalej len ako „NFP“) uzavretej medzi objednávateľom a  poskytovateľom nenávratného finančného príspevku OP KŽP 2014-2020 alebo zmenou príručky pre prijímateľa NFP. Ak zhotoviteľ v zmysle vyššie uvedeného nepristúpi na zmenu zmluvy o dielo, je objednávateľ oprávnený odstúpiť od zmluvy,

**Čl. VII**

**Vykonanie a odovzdanie diela**

7.1 Zhotoviteľ zhotoví a dodá Dielo podľa tejto zmluvy, vo svojom mene, na svoju zodpovednosť, v dohodnutej lehote.

7.2 Zhotoviteľ písomne oznámi objednávateľovi najmenej 5 dní vopred, kedy bude Dielo pripravené na odovzdanie.

7.3 Dielo je vykonané riadne a včas, ak zhotoviteľ splnil súčasne nasledovné podmienky:

a) Dielo je vykonané v súlade s touto zmluvou,

b) zhotoviteľ pri vykonaní Diela dodržal všetky podmienky na zhotovenie Diela špecifikované v tejto zmluve a jej prílohách,

c) Dielo bolo vykonané včas – v dohodnutej lehote v súlade s článkom IV. tejto zmluvy,

d) Dielo nemá zjavné vady a nedorobky, ktoré by sami osebe alebo vo vzájomnom spojení bránili užívaniu Diela, a ktoré nebudú brániť v odovzdaní a prevzatí Diela.

7.4 Dielo vykonávané a odovzdávané v rámci plnenia predmetu tejto zmluvy bude odovzdávané objednávateľovi podpísaním preberacieho protokolu zmluvnými stranami, resp. zodpovednými osobami zmluvných strán. Celé Dielo sa považuje za riadne a včas vykonané a dodané objednávateľovi podpísaním preberacieho protokolu bez vád a nedorobkov.

7.5 V preberacom protokole zmluvné strany uvedú všetky vady, ktoré má Dielo v čase jeho odovzdania objednávateľovi. Ak má Dielo vady, v preberacom protokole na celé Dielo zmluvné strany dohodnú lehotu na odstránenie týchto vád, ktoré je zhotoviteľ povinný odstrániť v takto dohodnutej lehote a preberanie Diela sa preruší do času odstránenia zistených vád. Po odstránení akýchkoľvek zistených vád, ktoré by bránili riadnemu užívaniu Diela, zmluvné strany podpíšu a ukončia čiastkový preberací protokol/preberací protokol na celé Dielo, ktorým dôjde k riadnemu odovzdaniu Diela, resp. jeho časti alebo položky.

7.6 Preberací protokol obsahuje najmä nasledovné údaje:

* 1. základné údaje o Diele;
	2. zhodnotenie akosti Diela;
	3. súpis zistených vád a nedorobkov (ak objednávateľ preberá Dielo s drobnými vadami a nedorobkami, ktoré samy o sebe ani v spojení s inými nebránia užívaniu Diela);
	4. lehoty na odstránenie vád a nedorobkov;
	5. zoznam odovzdávaných dokladov;
	6. prehlásenie zmluvných strán o tom, že zhotoviteľ Dielo odovzdáva a objednávateľ Dielo preberá;
	7. podpisy oprávnených zástupcov zmluvných strán;
	8. konštatovanie, že dňom odovzdania a prevzatia Diela začína plynúť záručná doba a dĺžku jej trvania.

7.7 Objednávateľ sa zaväzuje prevziať riadne zhotovené Dielo podľa tejto zmluvy aj skôr ako v termíne dohodnutom v článku IV. tejto zmluvy, ak zhotoviteľ vykoná Dielo skôr a písomne vyzve objednávateľa na jeho prevzatie spôsobom dohodnutým v tejto zmluve. Lehota na prevzatie Diela určená v písomnej výzve zhotoviteľa pre objednávateľa nemôže byť kratšia ako 5 dní. Deň prevzatia Diela určený vo výzve pritom musí byť pracovným dňom, ak sa zmluvné strany písomne nedohodnú inak.

7.8 Nebezpečenstvo škody na Diele prechádza na objednávateľa jeho odovzdaním objednávateľovi, t.j. po podpísaní preberacieho protokolu na celé Dielo objednávateľom bez výhrad.

 **Článok VIII Vlastnícke právo k Dielu**

8.1 Vlastnícke právo k Dielu patrí zhotoviteľovi až do jeho  riadneho dodania objednávateľovi. Dodaním riadne zhotoveného Diela podľa tejto zmluvy prechádza vlastnícke právo k Dielu na objednávateľa.

**Článok IX**

**Záručná doba a zodpovednosť za vady**

9.1 Vadou Diela sa rozumie odchýlka v kvalite, rozsahu a parametroch Diela, stanovených v tejto zmluve, technických normách a právnych predpisoch, prípadne stanovených dodatkami k tejto zmluve.

9.2 Zhotoviteľ zodpovedá za to, že Dielo je zhotovené podľa podmienok dohodnutých v tejto zmluve a v súlade so všeobecne záväznými právnymi predpismi a že po dobu trvania záručnej doby bude mať vlastnosti dojednané v tejto zmluve a bude spôsobilé na užívanie k účelu určenému v tejto zmluve. Za vady, ktoré sa prejavili po odovzdaní Diela zodpovedá zhotoviteľ vtedy, ak boli spôsobené porušením jeho povinností. Zhotoviteľ zodpovedá aj za kvalitu prác svojich subdodávateľov.

9.3 Počas záručnej doby náklady na odstránenie reklamovanej vady hradí zhotoviteľ. V prípade poškodenia zavinením objednávateľa (napr. mechanické poškodenie), alebo v prípade neodborného zaobchádzania objednávateľom alebo treťou osobou neoprávnenou na takéto zaobchádzanie znáša náklady na odstránenie vád objednávateľ.

9.4 Zhotoviteľ je povinný vady odstrániť bez zbytočného odkladu odo dňa doručenia písomného oznámenia objednávateľa o reklamácii vady na Diele, najneskôr však do 30 dní odo dňa doručenia takéhoto oznámenia objednávateľa zhotoviteľovi.

9.5 Ak zhotoviteľ neodstráni reklamovanú vadu v zmysle predchádzajúceho odseku tohto článku, je povinný vadné Dielo nahradiť bezchybným.

**Čl. X**

**Zmluvné pokuty**

10.1 Zmluvné strany sa dohodli, že v prípade omeškania zhotoviteľa s dodaním Diela v termíne dohodnutom v tejto zmluve je zhotoviteľ povinný zaplatiť objednávateľovi zmluvnú pokutu vo výške 0,05% denne.

10.2 Zmluvné strany sa dohodli, že v prípade omeškania objednávateľa s úhradou faktúry za riadne a včas dodaný predmet zmluvy, si zhotoviteľ môže uplatniť zmluvnú pokutu vo výške 0,05% denne z ceny Diela, s úhradou ktorej je objednávateľ v omeškaní, a to za každý aj začatý deň omeškania.

10.3. V prípade nedodržania lehoty na odstránenie reklamovaných vád dohodnutej v článku IX ods. 9.4 tejto zmluvy zhotoviteľom, je zhotoviteľ povinný zaplatiť objednávateľovi zmluvnú pokutu vo výške 0,05% z ceny časti Diela uvedenej v článku V. tejto zmluvy, za každý aj začatý deň omeškania so splnením svojej povinnosti.

**Čl. XI**

**Doručovanie**

11.1 Všetky písomnosti týkajúce sa právnych vzťahov založených medzi účastníkmi touto zmluvou sa doručujú:

a) poštou,

b) treťou osobou oprávnenou doručovať zásielky,

c) osobne.

11.2 Písomnosti týkajúce sa právnych vzťahov založených medzi účastníkmi touto zmluvou sa doručujú doporučene na adresu účastníka uvedenú v tejto zmluve. Každý účastník je povinný oznámiť druhému účastníkovi každú zmenu svojho sídla podľa zásad uvedených v tomto článku do troch dní odo dňa zmeny sídla.

11.3 Ak účastník neprevezme písomnosť na adrese uvedenej v tejto zmluve, považuje sa písomnosť po troch dňoch od jej vrátenia odosielateľovi za doručenú a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.

11.4 Ak účastník neprevezme písomnosť na adrese uvedenej v tejto zmluve, je odosielateľ povinný opakovane doručiť písomnosť na adresu účastníka zapísanú v obchodnom registri alebo inom registri. Pri takomto doručení platí v celom rozsahu bod 11.3. tohto článku.

**Č. XII**

**Trvanie zmluvy**

* 1. Táto zmluva sa uzatvára na dobu určitú, a to na dobu 60 dní odo dňa účinnosti zmluvy.
	2. Táto zmluva zaniká:
* uplynutím času dojednaného v tomto článku;
* dohodou zmluvných strán;
* odstúpením.
	1. Každá zo zmluvných strán má právo odstúpiť od zmluvy v prípade, ak druhá zmluvná strana podstatne poruší ustanovenia tejto zmluvy a zároveň napriek dvom písomným upozorneniam doručeným porušujúcej zmluvnej strane, medzi doručením ktorých uplynie najmenej 15 dní, k náprave nedôjde ani do 15 dní odo dňa doručenia druhého písomného upozornenia.
	2. Za podstatné porušenie zmluvy sa považuje skutočnosť, ak strana porušujúca zmluvu vedela v čase uzavretia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že druhá strana nebude mať záujem na plnení povinností pri takom porušení zmluvy. Pri pochybnostiach sa predpokladá, že porušenie zmluvy nie je podstatné.
	3. V obidvoch písomných upozorneniach podľa bodu tejto zmluvy je potrebné skutkovo vymedziť konanie, resp. nekonanie porušujúcej zmluvnej strany, ktoré zakladá podstatné porušenie tejto zmluvy tak, aby ho nebolo možné zameniť s iným konaním, spolu s uvedením konkrétneho spôsobu, akým konaním, resp. nekonaním porušujúcej zmluvnej strany má dôjsť k náprave.
	4. Odstúpením od zmluvy nie sú dotknuté žiadne práva na zmluvnú pokutu, náhradu škody a tie ustanovenia zmluvy, o ktorých zmluva určuje, že ostávajú v platnosti po zániku zmluvy alebo z povahy ktorých vyplýva, že majú ostať zachované aj po zániku zmluvy.
	5. Zmluvné strany sa výslovne dohodli, že odstúpenie od zmluvy v iných prípadoch a iným spôsobom ako je uvedené v bode a 12.4 tejto zmluvy je vylúčené.

**Čl. XIII**

**Osobitné podmienky**

* 1. Zhotoviteľ, ak má v záujme zadať časť Diela subdodávateľom, je povinný pri podpise tejto Zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov zadefinovaných pri podpise tejto Zmluvy, s uvedením predmetu a rozsahu subdodávok, sa stane prílohou tejto Zmluvy.
	2. Zhotoviteľ, ak bude mať záujem zadať určitú časť Diela ďalšiemu subdodávateľovi, ktorý nebol definovaný v zozname pri podpise tejto Zmluvy, resp. ak bude mať záujem zmeniť subdodávateľa, uvedeného v zozname pri podpise Zmluvy, počas plnenia predmetu tejto Zmluvy, môže tak urobiť až po odsúhlasení Objednávateľom. Zmenu subdodávateľa oznámi Objednávateľovi najneskôr 5 kalendárnych dní pred vykonaním zmeny. Doplnenie subdodávateľa, resp. zmena dodávateľa sa po odsúhlasení Objednávateľom zapíše do zoznamu subdodávateľov, ktorý je prílohou tejto Zmluvy.

**Čl. XIV**

**Záverečné ustanovenia**

14.1 Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísanými obidvomi zmluvnými stranami za predpokladu, že boli vykonané v súlade s ustanovením § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.

14.2 Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená podať návrh na vyriešenie sporu príslušnému súdu Slovenskej republiky.

14.3 Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.

14.4 Táto zmluva je vyhotovená v šiestich vyhotoveniach, z ktorých štyri vyhotovenia obdrží objednávateľ a dve vyhotovenia zhotoviteľ.

14.5 Účastníci zmluvy týmto vyhlasujú, že túto zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.

14.6 Zmluvné strany týmto berú na vedomie, že za podstatné porušenie zmluvy sa považuje nedodržanie termínu dodania predmetu zmluvy a nedodržanie dohodnutých termínov na odstránenie vady predmetu zmluvy.

14.7 Zhotoviteľ je povinný strpieť výkon kontroly a auditu kedykoľvek počas platnosti a účinnosti tejto zmluvy. Vykonávanie finančnej kontroly, vnútorného auditu, vládneho auditu alebo auditu kontrolnými orgánmi EÚ (ďalej aj „kontrola a audit“) poskytnutej pomoci vychádza z legislatívy EÚ (všeobecné nariadenie; vykonávacie nariadenie a nariadenie Rady ES č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi) a z legislatívy SR (zákon o finančnej kontrole a audite). Subjektmi zapojenými do kontroly a auditu sú:

* + poverení zamestnanci ŠOP SR a MŽP SR;
	+ Ministerstvo financií SR;
	+ Úrad vládneho auditu;
	+ Najvyšší kontrolný úrad SR;
	+ kontrolné orgány EÚ;
	+ Slovenská agentúra životného prostredia.

14.8 Táto zmluva je uzatvorená dňom jej neskoršieho podpisu zmluvných strán a účinnosť nadobúda v súlade s § 47a ods. 2 Občianskeho zákonníka, t.j. dňom doručenia súhlasu po kontrole verejného obstarávania po podpise zmluvy o dielo s úspešným uchádzačom zo strany Poskytovateľa nenávratného finančného príspevku, ktorým je Ministerstvo životného prostredia v zastúpení Slovenskej agentúry životného prostredia pre OP KŽP Objednávateľovi za podmienky, že bola riadne zverejnená v Centrálnom registri zmlúv ([http://crz.gov.sk](http://crz.gov.sk/)).

V Banskej Bystrici dňa ........... V ........................, dňa

....................................................... .............................................

 za objednávateľa za zhotoviteľa

Prílohy:

č. 1. Opis predmetu zákazky - Technická špecifikácia

č. 2 Cenová ponuka (Návrh na plnenie kritéria)